Koreya respublikasi mamlakatda Amerikada ishlab chiqilgan 36 ta modernizatsiyalashgan Apache vertolyotlarini joylashtirdi. Bu haqda Koreya milliy mudofaa vazirligi xabar qildi. "1,6 mlrd dollarlik 36 dona AH-64E vertolyotini yetkazib berish bo‘yicha shartnoma 2013 yilda imzolangan edi. Shartnoma bajarildi, mashinalar qo‘shinlar ixtiyoriga yuborildi", - deyiladi vazirlik xabarida. Ma’lumotlarga ko‘ra, endilikda, Janubiy Koreyada jami 84 dona Apache vertolyoti mavjud. Xabar qilinishicha, AQSh fevral oyi boshlarida Koreyadagi harbiy bazasida 24ta AH-64D zarba beruvchi vertolyotni joylashtiradi. Apache vertolyotlari birinchi navbatda tanklar va boshqa zirxli texnikalarga qarshi kurashga mo‘ljallangan.